Καρέ αρνιού ψευτοκαπνισμένο, με τραγανή κρούστα
Καρέ αρνιού ψευτοκαπνισμένο, με κρούστα. Συνταγή που λιώνει στο στόμα!
2 καρέ αρνιού (λέγεται και κορόνα και είναι τα ενωμένα παϊδάκια του ζώου), χωρίς το κόκαλο. Zητάμε από τον κρεοπώλη να ξεχωρίσει το «μάτι», το ψαχνό δηλαδή στη βάση των καρέ, και να μας δώσει χωριστά τα κόκαλα. Κάθε φιλέτο ζητάμε να μας το κόψει σε δύο κομμάτια, 100 γρ. έτοιμη σάλτσα ντομάτας, 200-250 γρ. τριμμένη φρυγανιά, 100 ml ελαιόλαδο, 1 κουτ. σούπας καπνιστή πάπρικα, αλάτι, φρεσκοτριμμένο πιπέρι, 4-5 κλωνάρια φρέσκο θυμάρι, 2 ξερά κρεμμύδια, ψιλοκομμένα , 500 γρ. αρνίσια κόκαλα (αυτά που μας κράτησε ο χασάπης), 200 γρ. κλωνάρια σέλερι, ψιλοκομμένα, 200 γρ. καρότα, ψιλοκομμένα, 200 ml λευκό ξηρό κρασί, 100 ml ελαιόλαδο, αλάτι, φρεσκοτριμμένο πιπέρι
Για να φτιάξουμε καρέ αρνιού ψευτοκαπνισμένο, με τραγανή κρούστα, αρχικά ανακατεύουμε, σε ένα μπολ, όλα τα υλικά για τη μαρινάδα.Στη συνέχεια, προσθέτουμε το αρνί και ανακατεύουμε.Σκεπάζουμε με μεμβράνη και βάζουμε το αρνί στο ψυγείο για 2 ώρες να μαριναριστεί.Σε μια κατσαρόλα σοτάρουμε σε μέτρια φωτιά τα αρνίσια κόκαλα στο ελαιόλαδο, μαζί με τα κρεμμύδια, το σέλερι και τα καρότα, για 6-7 λεπτά, μέχρι να αρχίσουν να παίρνουν χρώμα.Σβήνουμε με το κρασί, μαγειρεύουμε για 3-4 λεπτά, μέχρι να εξατμιστεί το αλκοόλ.Προσθέτουμε νερό τόσο ώστε να καλύψει τα κόκαλα.Αλατοπιπερώνουμε και τα αφήνουμε να βράσουν για περίπου 20-30 λεπτά ή μέχρι τα υγρά να μειωθούν περίπου στο μισό.Πετάμε τα κόκαλα και περνάμε τα λαχανικά και τα υγρά από το μπλέντερ (για λεία υφή, περνάμε τη σάλτσα από ψιλή σήτα).Διορθώνουμε το αλατοπίπερο.Βάζουμε στο μπλέντερ τη σάλτσα ντομάτας και τη φρυγανιά και χτυπάμε.Απλώνουμε το μείγμα σε λεπτή στρώση σε ταψί και ψήνουμε για περίπου 15 λεπτά, σε προθερμασμένο φούρνο στους 110° C ή μέχρι να στεγνώσει καλά.Περνάμε το μείγμα ξανά από το μπλέντερ για να γίνει σκόνη.Στεγνώνουμε καλά τα 4 φιλέτα αρνιού από τη μαρινάδα.Τα ψήνουμε σε ένα μεγάλο αντικολλητικό τηγάνι ή σε σχαροτήγανο σκέτο, χωρίς λάδι, για 5 λεπτά από κάθε πλευρά, μέχρι να ροδίσουν εξωτερικά και να ψηθούν στο εσωτερικό τους, σε μέτριο βαθμόΤα βγάζουμε από το σκεύος και τα πανάρουμε στο μείγμα ντομάτας φρυγανιάς.Μεταφέρουμε σε λαδωμένο ταψάκι, μαζί με τα υγρά που έμειναν στο τηγάνι.Ψήνουμε για 3-4 λεπτά σε προθερμασμένο φούρνο στους 250° C, μέχρι να ροδίσει η κρούστα.Σερβίρουμε, τα καρέ αρνιού, με τη σάλτσα στο πλάι και αν θέλουμε με φασολάκια σαλάτα.
Αρνί,Κρεμμύδι,Ντομάτα,Πάσχα